armvectores/hy_wikipedia_2023 huggingface dataset:
EA DICE

EA Digital Illusions Creative Entertainment կամ DICE, շվեդական ընկերություն, որը մշակվում է համակարգչային խաղերը, և ամբողջությամբ պատկանում է Electronic Arts-ին։ Ընկերությունը հիմնադրվել է 1992 թվականին, ստեղծում է խաղեր համակարգիչների և խաղային համակարգերի համար։ DICE-ը համարվում է «Battlefield» խաղային շարքի մշակող և մինչ օրս շարունակում է աշխատանքները այդ խաղի վրա։ 


== Պատմություն ==
Ստուդիան հիմնադրվել է 1992 թվականին չորս ընկերների՝ Վոլֆ Մադոռֆի, Օլաֆ Գուստաոսոնի, Ֆրեդրիկ Լիլիգրենի և Անդերս Աքսեկոնի կողմից։ Battlefield խաղի հաջող թողարկումից հետո, ստուդիան գնվեց Electronic Arts-ի կողմից 2006 թվականին, դառնալով ընկերության դուստր ընկերություն։ Ստուդիան իր խաղերի համար օգտագործում է Frostbite խաղային շարժիչ, որը թույլ է տալիս գործարկել խաղը համակարգիչների և խաղային համակարգերի համար, ինչպես նաև հայտնի է, որ ընկերությունը պատրաստվում է թողարկել իր խաղերը նաև  Mac OS X-ի, և բջջային հեռախոսների համար։ 2013 թվականի մայիսին DICE-ը բացեց մասաճյուղ Լոս Անջելեսում՝ DICE LA(տուդիան բացվել է արդեն իսկ փակված Danger Close ընկերության հիման վրա), որը մի անգամից ընգրկվեց Battlefield 4 խաղի մշակման գործընթացում։ 2013 թվականի աշնանը DICE հայտարարեց, որ հետաքրքրված է Linux-ի համար մշակումներով։ Ինչպես հայտնի է DICE LA մասնակցել է DICE  և EA-ի կողմից մշակվող խաղերի զարգացմանը, սակայն չի մշակել ոչ մի խաղ ինքնուրույն։ 


== Ստուդիայի խաղեր ==
Ընկերությունը մեծ հայտնություն ստացավ Battlefield 1942 խաղի թողարկումից հետո, որը հրապարակել է Electronic Arts-ը 2002 թվականին։ Որին հաջորդեցին Battlefield և Mirror's Edge խաղաշարքերը։ 2009 թվականին ստուդին ստացավ հասանելություն Wii U նոր խաղային համակարգերին, չնայած, որ պլանավորված չէր որոշ խաղերի մշակումներ այս համակարգի համար։ 2012 թվականին ստուդիան հայտարարեց, որ պատրաստվում նոր խաղի մշակմանը, որը կապված չէ Battlefield խաղաշարքի հետ։ 2013 թվականի հոկտեմբերին պարզ դարձավ, որ DICE աշխատում է 15 խաղերի մշակմամբ, որոնք օգտագործում են Frostbite խաղային շարժիչ։ 


=== Battlefield խաղաշարք ===
Ստուդիան նպատակ ուներ զարգացնել Battlefield խաղաշարքը և ամեն նոր տարբերակի հետ կիրառել որոշակի նորարական համակարգեր։ Օրինակ, Battlefield: Bad Company 2-ի համար ներդրվեց ավելի խորացված սյուժե մեկ խաղացողի համար, որն էլ պլանավորվել էր ստուդիայի կողմից։ Battlefield 3-ում ներառվեց նոր առաքելություն, նախատեսված համատեղ կատարելու համար, որը Battlefield-ի խաղերում հայտնվեց առաջին անգամ։ 
2012 թվականի մայիսին մի անգամից մի քանի հարցազրույցներում հայտնվեց տեղեկություն, որ տարբեր մասնագետներ աշխատում են Battlefield: Bad Company 3 խաղի վրա։ 2013 թվականի հուլիսին տեղեկությունը ժշխտվեց DICE-ի ներկայացուցիչների կողմից, բայց ընկերությունը նաև հայտարեց, որ խաղի նոր տարբերակի մշակումները չեն կասեցվել։ 2013 թվականի հոկտեմբերի ստուդիան հայտարարեց, որ Bad Company մոռացված չէ և ստուդիան կվերադառնա մշակմանը։ 
2012 թվականի հուլիսին տեղտեկություն տարածվեց, որ ստուդիան զբաղվում հաջորդ մասի՝ Battlefield 4-ի մշակմամբ։ 


== Ծանոթագրություններ ==
Գայլեձոր (ձորակ)

Անվան այլ կիրառումների համար տե՛ս՝ Գայլեձոր (այլ կիրառումներ)Գայլեձոր, Գայլաձոր, Գայլիձոր, Գելիձոր, Գլիձոր, ձորակ կամ գետակ Մեծ Հայքի Այրարատ աշխարհի Շիրակ գավառում, Անի մայրաքաղաքի մոտ։ Պատկանում է Ախուրյան գետի ավազանում։ Քաղաքի դռներից մեկը, որը տանում էդեպի ձորը, կոչվում էր Գայլեձորի դուռ։ Ափերին կային բազմաթիվ ջրաղացներ։ Ծաղկեցաձորի և Ախուրյանի կիրճերի նման այստեղ ևս գոյություն ունեին այրային բազմաթիվ բնակարաններ և կացարաններ, սրահներ, կրպակներ։


== Ծանոթագրություններ ==
Նոյհյութեն (Ստորին Ֆրանկոնիա)

Նոյհյութեն (գերմ.՝ Neuhütten), կոմունա Գերմանիայում, Բավարիա երկրամասում։
Գտնվում է Ստորին Ֆրանկոնիա վարչական շրջանի ենթակայության ներքո։ Կոմունան գտնվում է Մայն Շպեսարտ շրջանում։ Բնակչությունը կազմում է 1189 մարդ (2010 թվականի դեկտեմբերի 31-ի տվյալներով)։ Տարածքը 5,95 կմ² է։ Խտությունը՝ 197 մարդ/կմ²։ Պաշտոնական կոդը՝ 09 6 77 165։ Փոստային ինդեքս՝ 97843։ Հեռախոսային կոդ՝ +49 6020


== Բնակչություն ==

1970։ 1023 մարդ
1987։ 1092 մարդ
2000։ 1271 մարդ
2010։ 1189 մարդ


== Արտաքին հղումներ ==
Պաշտոնական կայք
Singl ploče (1976-1980)

Singl ploče (1976-1980) (անգլ.՝ 7" Singles (1976–1980)), հարավսլավոնական Bijelo Dugme ռոք խմբի ալբոմը՝ թողարկված 1983 թվականին։


== Երգացանկ ==


== Մասնակիցներ ==
Željko Bebek - վոկալ
Goran Bregović -կիթառ, պրոդյուսեր (թրեքներ՝ 3, 4, 11)
Zoran Redžić - բաս կիթառ, պրոդյուսեր (թրեքում՝ 7)
Milić Vukašinović - թմբկահար (թրեքներ՝ 1, 5, 6, 7)
Ipe Ivandić - թմբկահար (թրեքներ՝ 4, 8, 9, 10, 12)
Điđi Jankelić - թմբկահար (թրեքներ՝ 2, 3, 8, 10, 11)
Laza Ristovski - ստեղնաշարային կործիքներ (թրեքներ՝ 2, 4, 5, 6, 7)
Vlado Pravdić - ստեղնաշարային կործիքներ(թրեքներ՝ 1, 3, 8, 9, 10, 11, 12)


=== Հրավիրված անձինք ===
Neil Harrison - պրոդյուսեր (թրեքներ՝ 1, 5, 6, 7, 12)
Zlatko Hold - պրոդյուսեր (թրեքներ՝ 9, 10)
Vladimir Mihaljek - պրոդյուսեր (թրեքում՝ 2)
Miro Bevc -ձայնագվող (թրեքներ՝ 2, 8, 10)
Rade Ercegovac -ձայնագվող (թրեքներ՝ 6, 11, 12)
Pete Henderson - ձայնագվող (թրեքներ՝ 1, 6)
Gus Mossler -ձայնագվող (թրեքներ՝ 3, 4)
Nick Glennie-Smith - ձայնագվող (թրեքներ՝ 7, 12)
Jon Kelly - ձայնագվող (թրեքում՝ 5)
Branko Podbrežnički - ձայնագվող (թրեքում՝ 8)
Tahir Durkalić -ձայնագվող (թրեքում՝ 8)
Siniša Škarica -ձայնագվող
Goran Trbuljak - գեղարվեստական աշխատանք (ձևավորում)
Vladan Jovanović - գեղարվեստական աշխատանք (նկարահանող)


== Արտաքին հղումներ ==
Singl ploče (1976–1980) at Discogs
Everlasting

«Everlasting» (ճապ.՝ ソ・イングク), հարավկորեացի երգիչ Սո Ին Գուկի դեբյուտային ստուդիական ալբոմն է։ Այն թողարկվել է 2014 թվականի հունվարի 15-ին Nippon Crown ձայնագրման լեյբլի միջոցով։ Ալբոմը ձայնագրվել է 2013 թվականի ընթացքում, իսկ մինչև այս ալբոմի ձայնագրման աշխատանքների մեկնարկը, Ին Գուկն արդեն հասցրել էր թողարկել 4 մինի ալբոմ։ Ալբոմը ներառում է 12 երգ, որոնցից երկուսը թողարկվել են որպես ալբոմի սինգլներ։ Ալբոմը ճապոնական Oricon Albums Chart ալբոմների հիթ շքերթում զբաղեցրել է 9-րդ հորիզոնականը։


== Երգացանկ ==
«Everlasting Love»
«Only One»
«My Voice»
«Toxic Girl»
«We Can Dance Tonight»
«Lovely Girl»
«戀しくて»
«Deep Inside My Heart»
«Fly Away»
«Just One Ring»
«Space de Tour»
«Hands Up!»


== Սինգլներ ==
«Fly Away» երգը, 2013 թվականի ապրիլի 24-ին թողարկվել է որպես ալբոմի առաջին սինգլ։ Մինչև սինգլը թողարկվելը, երգի տեսահոլովակը արդեն ներկայացվել էր նույն տարվա մարտի 27-ին Music On! TV հեռուստաալիքի եթերում։ «Fly Away» երգը զբաղեցրել է հորիզոնականներ Oricon-ի սինգլների հիթ շքերթում։
«We Can Dance Tonight» երգը թողարկվել է որպես ալբոմի երկրորդ սինգլ։


== Հիթ շքերթներ ==


== Ծանոթագրություններ ==


== Արտաքին հղումներ ==
Սո Ին Գուկի պաշտոնական կայք Archived 2015-07-12 at the Wayback Machine.
Ֆրանչեսկո Ալբանի

Ֆրանչեսկո Ալբանի (իտալերեն՝ Francesco Albani կամ իտալերեն՝ Albano, մարտի 17, 1578(1578-03-17)[…] կամ օգոստոսի 17, 1578(1578-08-17), Բոլոնիա, Պապական մարզ - հոկտեմբերի 4, 1660(1660-10-04)[…], Բոլոնիա, Պապական մարզ), բոլոնյան դպրոցի իտալացի նկարիչ։


== Կյանքը և արվեստը ==
Մետաքսավաճառի որդի է եղել։ 12 տարեկանից սկսել է սովորել Դենիս Կալվերտի դպրոցում, որտեղ ծանոթացել է Դոմենիկինո և Գվիդո Ռենիների հետ։ Այնուհետև ընդունվում է Կարաչի ընտանիքի ակադեմիա։ 1600 թվականին գնում է Հռոմ, որտեղ աշխատել է Ֆարնեզի պալցոյում, և եղել է Անիաբալե Կարաչիի օգնականներից մեկը, երբ վերջինս աշխատել է իր Սան-Ջակոմո Սպանյոլի և Մատեի դի Ժովե աշխատանքների վրա, այնուհետև Ալբանին աշխատել է Սանտա Մարիա դելա Պաչե, Սան Սեբաստյանու ֆուորի լե Մուրա և այլ եկեղեցիներում։ 1625 թվականին վերադարձել է Բոլոնյա։ Եղել է դիցաբանական առարկաների վարպետ («Քնած Վեներան», «Դիանայի լոգանքը», «Եվրոպայի առևանգումը» և այլն), զարգացնելով դրանք ավելի շատ մոտ ռոկոկո ոճին։


== Աշակերտները ==

Ֆրանչեսկո Ալբանիի աշակերտների թվում եղել են Անդրեա Սակին և Կարլո Չինյանին։


== Ուշագրավ աշխատանքներ ==
Որմնանկարները Էնեայի դահլիճում (Բոլոնյա, Ֆավա պալացո)
Սան Կոլոմբանոյի որմնանկարները (Բոլոնյա)
Կուպիդոնները Ադոնիսին ուղեկցում են Վեներայի մոտ (1600, Լուվր)


== Աշխատանքները ==
Որմնանկարներ Սան Ջակոմո դելյի Սպանյոլի եկեղեցում (1602-1607, Պրադո, Մադրիդ)
Սուրբ ընտանիք հրեշտակների հետ (1608-1610, Բոստոն)
Գարնան, ամռան, աշնան և ձմռան այլաբանությունները (1616-1617, Հռոմ)
Քրիստոսի մկրտությունը (1620 թվական, հոկտեմբեր, Բոլոնյա)
Վուլկանի և Վեներայի հանգիստը (1621-1633, Լուվր)
Մերկուրին և Ապոլոնը (1624 թվական, հոկտեմբեր, Հռոմ)
Չորս բանաստեղծություն (1628-1630, Դրեզդեն)
Սուրբ ընտանիք (1630-1635, Ֆլորենցիա)
Ինքնադիմանկար (1630 թվական, հոկտեմբեր, Բոլոնյա)
Վեներան շրջապատված նիմֆերով և կուպիդոններով (1633, Մադրիդ)
Ավետիս (1633, Բոլոնյա)
Ավետիս (Սանկտ Պետերբուրգ)
Սուրբ մայրը մանկան և Սուրբ Յերոմի ու Ֆրանցիսկի հետ (1640 թվական, հոկտեմբեր, Բոլոնյա)
Քրիստոսի մկրտությունը *(1640 թվական, հոկտեմբեր, Սանկտ Պետերբուրգ)
Եվրոպայի առևանգումը (1640-1645, Սանկտ Պետերբուրգ)
Ավետիս (1640-1645, Սանկտ Պետերբուրգ)
Զմուռսով կանայք Քրիստոսի գերեզմանի մոտ (1640-1650, Սանկտ Պետերբուրգ)
Կուպիդոնների պարը (Միլան)
Որմնանկարներ Սանտա Մարիա դի Գալյերա եկեղեցում (Բոլոնյա)


== Գրականություն ==
Bolognini Amorini A. Vita del celebre pittore Francesco Albani. Bologna։ Tip. della Volpe al Sassi, 1837
Puglisi С. Francesco Albani. New Haven։ Yale UP, 1999


== Ծանոթագրություններ ==
Մարգվիշի

Մարգվիշի (վրաց.՝ მარგვიში), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում։


== Դիրք ==
Գտնվում է ծովի մակարդակից 1300 մետր բարձրության վրա։ Շրջկենտրոն Լենտեխիից հեռու է 41 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 22 մարդ։


== Ծանոթագրություններ ==
Էյմի-Ֆիոն Էդվարդս

Էյմի-Ֆիոն Էդվարդս (անգլ.՝ Aimee-Ffion Edwards, նոյեմբերի 21, 1987(1987-11-21), Նյուպորտ, Ուելս, Միացյալ Թագավորություն), ուելսցի դերասանուհի։ Առավել հայտնի է «Սուր հովարներ» հեռուստասերիալում Էսմիի դերով։


== Կենսագրություն ==
Ծնվել է 1987 թվականի նոյեմբերի 21-ին, Նյուպորտ քաղաքում։ Մինչև 14 տարեկան նա տեղի ռեգբիի թիմի միակ աղջիկ անդամն էր։ Նա նաև բալետով էր զբաղվում։ Դպրոցում գերազանց գնահատական է ստանում դերասանական վարպետությունից և սկսում է ելույթ ունենալ Ուելսի ազգային երիտասարդական թատրոնում։ Էդվարդսը ազատ տիրապետում է անգլերենին և ուելսերենին։
Էյմին իր առաջին դերը խաղացել է 2002 թվականին կարճամետրաժ ֆիլմում, իսկ առաջին նկատելի դերը` 2008 թվականին, «Skins» հեռուստասերիալում։


== Ֆիլմագրություն ==


== Ծանոթագրություններ ==


== Արտաքին հղումներ ==
Հիդրոէլեկտրակայանների կասկադ

Հիդրոէլեկտրակայանների կասկադ, հիդրոէլեկտրակայանների խումբ, որոնք հաջորդաբար տեղաբաշխվում են ջրի հոսքի ուղղությամբ և միմյանց հետ կապված են ընդհանուր ջրատնտեսական ռեժիմով։ Տարբերում են մերձպատվարային (հարթավայրային գետերի վրա) և դերիվացիոն (լեռնային գետերի վրա) կասկադներ։ ՀԷԿ-երի կասկադի կառուցումը հնարավորություն է տալիս լիովին օգտագործել գետի էներգետիկ ռեսուրսները, բարձրացնել ջրհոսքի կանոնավորման աստիճանը, որը և պայմանավորում է ՀԷԿ-ի արտադրանքի ու հզորության մեծացումը, լավացնում առանձին ՀԷԿ-երին հզորությունների բաշխման պայմանը։ ՀԷԿ-երի կասկադի շինարարությունը առավել հեռանկարային ուղղություն է գետերի տրանսպորտային վերակառուցման դեպքում։ Այսպես, ՀԷԿ-երի կասկադի կառուցումը Վոլգա և Կամա գետերի վրա հանգեցրեց 3, 65 մ միասնական երաշխավորված խորությամբ, Վոլգայի երկայնքով 3000 կմ և Կամայի երկայնքով 1200 կմ ջրային ճանապարհի ստեղծմանը։ Վոլգա-Կամայի և Դնեպրի ՀԷԿ-երի կասկադների հիման վրա ձևավորվում է միասնական խորահուն տրանսպորտային ցանց, որը կմիացնի Կասպից, Ազովի, Սև, Բալթիկ և Սպիտակ ծովերի նավահանգիստները։
Կոնևկա (Տերսայի վտակ)

Կոնևկա (ռուս.՝ Коневка), գետ Ռուսաստանում, հոսում է Ատկարսկովի մարզում։ Գետաբերանը տեղակայված է Տեռզա գետի ձախ ափին՝ 149 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010300212107000008718
Հիդրոլոգիական ուսումնասիրությունների կոդը - 107000871
Ավազանի կոդը - 05.01.03.001
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(903) Նիլի

(903) Նիլի (անգլ.՝ Nealley), աստերոիդ աստերոիդների գոտու արտաքին մասում։ Հայտնաբերվել է 1918 թվականի սեպտեմբերի 13-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 3,239674 ա. մ., առավելագույնը մոտենում է 3,1085 ա. մ. հեռավորության վրա և հեռանում 3,3709 ա. մ., իսկ Երկրի ուղեծրին Նիլի աստերոիդը նվազագույնը մոտենում է 2,129 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2129,86 երկրային օրվա ընթացքում, իր ուղեծրով շարժվելով միջինում 0,169025 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,75° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(903) Նիլի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(5314) Վիլկիքիա

(5314) Վիլկիքիա (անգլ.՝ Wilkickia), աստերոիդ աստերոիդների հիմնական գոտում։ Հայտնաբերվել է 1982 թվականի սեպտեմբերի 20-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,000152 ա. մ., առավելագույնը մոտենում է 2,7493 ա. մ. հեռավորության վրա և հեռանում 3,251 ա. մ.։ Արեգակի շուրջ մեկ ամբողջական պտույտ է կատարում 1898,08 երկրային օրվա ընթացքում, իր ուղեծրով շարժվելով միջինում 0,189666 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5314) Վիլկիքիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արտոնժ

Արտոնժ (ֆր.՝ Artonges), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Էսոմ սյուր Մարն կանտոնայի կազմի մեջ։ Կոմունայի շրջանը՝ Շատո Տերի։
INSEE կոդը՝ 02026:


== Բնակչություն ==
2010 թվականին բնակչությունը կազմել է 184 մարդ։


== Տնտեսություն ==
2010 թվականի տվյալներով 119 աշխատունակ բնակիչներից 92-ը (15-64 տարեկան) տնտեսապես ակտիվ են, 27-ը՝ պասիվ (ակտիվության ինդեքսը՝ 77,3 %, 1999 թվականին 69,3 % էր)։ 92 ակտիվ բնակիչներից 81-ը (44 տղամարդ և 37 կին) աշխատում են, գործազուրկ էր 11-ը (4 տղամարդ և 7 կին)։ 27 պասիվներից 5-ը աշակերտներ և ուսանողներ են, 9-ը՝ թոշակառուներ, 13-ն էլ պասիվ են այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ — Արտոնժ (ֆր.)
1969-70 NBA մրցաշրջան

1969-70 NBA մրցաշրջան, դարձել է Բասկետբոլի ազգային ասոցիացիայի 24-րդ մրցաշրջանը։ Մրցաշրջանի չեմպիոնը դարձել է «Նյու Յորք Նիքս» ակումբը։ Եզրափակչում՝ յոթ խաղերի արդյունքում, «Նիքս»-ը հաղթել է «Լոս Անջելես Լեյքերս»-ին։
1969 թվականի NBA դրաֆթի «Դետրոյթ Փիստոնս» ակումբի կողմից՝ առաջին համարի ներքո ընտրվել է կենտրոնական Լյուիս Ալսինդորը։ Դրաֆի ժամանակ 9-րդ համարի ներքո ընտրվել է Ջո Ջո Ուայթը։
Վերջին մրցաշրջանն է, որում ակումբները դասակարգվել են միայն ըստ դիվիզիոնների։ Հաջորդ մրցաշրջանին NBA-ում առաջին անգամ հանդես է եկել երեք նոր ակումբ՝ Կլիվլենդ Կավալիերս, Պորտլենդ Թրեյլ Բլեյզերս և Բուֆֆալո Բրեյվզ, և առաջնության մասնակցիների շատացման հետևանքով ակումբները սկսեցին ոչ միայն դասակարգվել ըստ դիվիզիոնների, այլ նաև ըստ կոնֆերենցիաների։


== Պարբերական առաջնություն ==
Հ = Հաղթանակներ, Պ = Պարտություններ, Տ% = Հաղթած խաղերի տոկոս


== Փլեյ Օֆֆ ==


== Ցուցանիշներով առաջնորդներ ==


== Մրցանակներ՝ ըստ մրցաշրջանի արդյունքներ ==
NBA ամենաարժեքավոր խաղացող: Ուիլիս Ռիդ, Նյու Յորք Նիքս
Եզրափակչի ամենաարժեքավոր խաղացող: Ուիլիս Ռիդ, Նյու Յորք Նիքս
NBA տարվա սկսնակ: Լյուիս Ալսինդոր, Միլոուքի Բաքս
Տարվա մարզիչ: Ռեդ Հոլցման, Նյու Յորք Նիքս


== Աղբյուրներ ==
1969-70 NBA Season Summary Archived 2017-06-12 at the Wayback Machine.
(7616) Սադակո

(7616) Սադակո (անգլ.՝ Sadako), աստերոիդ աստերոիդների հիմնական գոտում։ Հայտնաբերվել է 1996 թվականի նոյեմբերի 6-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 3,001212 ա. մ., առավելագույնը մոտենում է 2,6648 ա. մ. հեռավորության վրա և հեռանում 3,3376 ա. մ.։ Արեգակի շուրջ մեկ ամբողջական պտույտ է կատարում 1899,08 երկրային օրվա ընթացքում, իր ուղեծրով շարժվելով միջինում 0,189565 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7616) Սադակո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ինվերսիա (քիմիա)

Ինվերսիա (լատ.՝ inversio - շրջում, տեղափոխություն) քիմիայում.

Ցիկլավոր մոլեկուլի ձևի (կոնֆորմացիայի) փոփոխություն, որի պատճառով փոխվում է տեղակալիչի դիրքորոշումն օղակի նկատմամբ։ Ինվերսիայի հաճախականությունը կախված է տեղակալիչների բնույթից և ջերմաստիճանից։
Եռարժեք «բրգային» ատոմ (օրինակ, ազոտ կամ արսեն) պարունակող մոլեկուլի տեսքի անցում հայելային հակապատկերի։ Օրինակ, եռարժեք ազոտով մոլեկուլի I և II ձևերը օպտիկական անտիպոդներ են. որտեղ a, b, c-ն տարբեր ատոմներ կամ ատոմական խմբեր են։ Շաքարների ինվերսիայի սախարոզի հիդրոլիզն է (օրինակ, ճակնդեղաշաքարի), որն ուղեկցվում է բևեռացած լույսի հարթության պատման ուղղության փոփոխումով՝ շաքարի լուծույթի ազդեցությամբ։
Միհրի մեհյան (Բագառիճ)

Անվան այլ կիրառումների համար տե՛ս՝ Միհրի մեհյան (այլ կիրառումներ)Միհրի մեհյան, Միհր դիցին նվիրված հայկական հեթանոսական տաճար Մեծ Հայքի Բարձր Հայք նահանգի Դերջան գավառի Բագառիճ ավանում։ Այժմ գտնվում է Թուրքիայի Էրզինջանի մարզում։ 


== Ծանոթագրություններ ==
Ամյունտաս I Մակեդոնացի

Ամյունտաս I (հունարեն՝ Ἀμύντας Aʹ, մոտ մ․թ․ա․ 540-498), եղել է Հին Մակեդոնիայի արքան (մ․թ․ա․ 540 – 512/511 թվականներ), իսկ դրանից հետո Դարեհ I-ի վասալական իշխանության՝ Աքեմենյան Մակեդոնիայի կառավրիչը (մ․թ․ա․ 512/511-ից մինչև իր մահ՝ մ․թ․ա․ 498 թվական)։ Նա Ալկետաս I-ի որդին էր և Ալեքսանդր I-ի հայրը։
Ամյունտասը մ․թ․ա․ 512/511 թվականներից ի վեր Դարեհ I-ի վասալն էր։ Նա Դարեհի ուղարկած դեսպանին՝ Մեգաբազոսին, տվել է «հող և ջուր», ինչը խորհրդանշում է հպատակեցում Աքեմենյան տիրակալին։ Ամյունտասը, ընդունելով նրանց պահանջը, ճոխ խնջույք է կազմակերպել։ Շուտով պարսիկ դեսպանները, գինուց հարբած, պահանջում, որ խնջույքը շարունակվի իրենց՝ պարսիկների ավանդույթներով՝ այսինքն կանայք գան խնջույքի։ Ամյունտասը փոքր-ինչ զայրանում է և հայտնում, որ իրենց ավանդույթներն այդպիսին չեն, սակայն քանի որ պարսիկներն են իրենց տիրակալները, ապա նա կկատարի դեսպանների պահանջը։ Երբ կանայք գալիս են և նստում նրանց դիմաց, պարսիկները բողոքում են՝ պահանջելով, որ նրանք նստեն իրենց կողքին։ Երբ այդ պահանջը նույնպես կատարվում է, պարսիկները սկսում են բռնել նրանց ստինքներից և նույնիսկ փորձել համբուրել։ Տեսնելով այս ամենը՝ Ամյունտասի որդին՝ Ալեքսանդրը, որն այդժամ երիտասարդ էր, չի դիմանում զայրույթին և իր հորը խնդրում է հեռանալ խնջույքից՝ ասելով․ «Հա՛յր, դու հարմարվիր քո տարիքին, գնա հանգստացիր և մի շարունակիր խմելը։ Ես կմնամ այստեղ և հյուրերին կտրամադրեմ անհրաժեշտ ամեն ինչ»։ Երբ նրա հայրը հեռանում է, Ալեքսանդրը կանանց ուղարկում է իրենց կացարաններ և նրանց փոխարեն խնջույքի բերում զինված, կանանց հագուստներ հագած անմորուս տղամարդկանց, որոնք էլ սպանում են պարսիկներին։ Երբ պարսիկները սկսում են փնտրել իրենց կորած դեսպաններին և ուղարկում են Բուբարեսին, Ալեքսանդրը այս սպանությունները կոծկելու համար մեծ գումարով կաշառում է նրան և կնության տալիս իր քրոջը՝ Գյուգայային։
Կարելի է ասել, որ Մակեդոնիայի պատմությունը սկսվել է Ամյունտասի կառավարմամբ։ Նա առաջինն էր Մակեդոնիայի կառավարիչներից, որը դիվանագիտական կապեր է հաստատել այլ իշխանությունների հետ։ Մասնավորապես, նա Հիպպիաս Աթենացի տիրանի հետ միասին մտել է միության մեջ, և երբ Հիպպիասը դուրս վռնդվեց Աթենքից, նա վերջինիս առաջարկեց Մակեդոնական ծովածոցի մոտ գտնվող Անթեմուսի տարածքը՝ փորձելով օգուտ քաղել հույների միջշրջանային բախումներից։ Հիպպիասը մերժում է այդ, ինչպես նաև Այոլկոս քաղաքի առաջարկությունները, քանի որ Ամյունտասը հավանաբար չէր տիրապետում Անթեմուսի տարածքին, այլ առաջարկում էր միայն Հիպպիա հետ համատեղ օկուպացիայի ծրագիր։


== Ծանոթագրություններ ==


== Աղբյուրներ ==
Հերոդոտոս v. 17, 94
Justin, vii. 2
Thucydides, ii. 100
Pausanias, ix. 40
Ալաջասու

Ալաջասու, գետ Հայկական լեռնաշխարհում, Սև ծովի ավազանում, հոսում է Սեբաստիայի նահանգի տարածքով։


== Ծանոթագրություններ ==
Դորտան

Դորտան (ֆր.՝ Dortan), կոմունա Ֆրանսիայում՝ Ռոն Ալպեր մարզում՝ Էն գավառում (Էնի գավառ)։ Մտնում է Հյուսիսային Օյոնա կանտոնայի կազմի մեջ՝ Նանտյուայի շրջան։
INSEE կոդը՝ 01148։


== Աշխարհագրություն ==
Կոմունան գտնվում է Փարիզից մոտավորապես 380 կմ դեպի հարավ-արևելք, Լիոնից՝ 90 կմ դեպի հյուսիս-արևելք, Բուրկ ան Բրեսից՝ 36 կմ դեպի արևելք։
Կոմունայի արևմուտքում տեղակայված է Կուազլե (ֆր.՝ Lac de Coiselet) լիճը և հոսում է Էն գետը, իսկ հյուսիսում՝ Բեն ֆր.՝ Bienne) գետը։


== Կլիմա ==
Կլիման կիսամայրցամաքային է՝ ցուրտ ձմեռներով և տաք ամառներով։ Անձրևները հիմնականում թափվում են ամռանը։


== Բնակչություն ==
2010 թ. բնակչության թիվը կազմել է 1996 մարդ։


== Վարչակազմ ==


== Տնտեսություն ==
2010 թ. տվյալներով 1350 մարդկանցից 1071 (15-64 տարեկան) տնտեսապես ակտիվ են, 279-ը՝ պասիվ (ակտիվության ինդեքսը՝ 79,3 %, 1990 թ. 76,9 % էր)։ 1071 ակտիվ բնակիչներից 955-ը (527 տղամարդ և 428 կին) աշխատում են, գործազուրկ էր 116-ը (49 տղամարդ և 69 կին)։ 279 պասիվներից 94-ը աշակերտներ և ուսանողներ են, 111-ը՝ թոշակառուներ, 74-ն էլ պասիվ են այլ պատճառներով.


== Տեսարժան վայրեր ==
Դորտանի ամրոց (XV դար)։ 1997 թ. կառուցված Ֆրանսիայի պատմական հուշարձանը


== Պատկերասրահ ==

		
		
		
		
		


== Ծանոթագրություններ ==


== Գրականություն ==
Liseron Vincent-Doucet-Bon. Dortan village de France. — 1964. — P. 121.
Liseron Vincent-Doucet-Bon, Madeleine Vincent. C'était un village de France. — Lyon: La belle cordière, 1945. — P. 125.


== Արտաքին հղումներ ==

Պաշտոնական կայք (ֆր.)
«Դոտան» (ֆրանսերեն)։ Ֆրանսիայի տնտեսական հետազոտությունների և վիճակագրության ազգային ինստիտուտ։ Վերցված է 2014-05-20 
«Դորտան» (ֆրանսերեն)։ cassini.ehess.fr։ Վերցված է 2014-05-20
Լիամբիլյես

Լիամբիլյես (իսպ.՝ Llambillas, բասկ.՝ Llambilles, կատ.՝ Llambilles), մունիցիպալիտետ Իսպանիայում։ Գտնվում է Խիրոնա պրովինցիայում, Կատալոնիա ինքնավար համայքնի կազմում։ Տարածքը կազմում է 14,55 կմ²։ Բնակչությունը 690 մարդ (ըստ 2010 թվականի տվյալների)։


== Բնակչություն ==


== Ծանոթագրություններ ==


== Արտաքին հղումներ ==
Página web del Ayuntamiento
Información de la Generalidad de Cataluña Archived 2007-03-10 at the Wayback Machine.
Información del Instituto de Estadística de Cataluña
Տատարբունարի

Տատարբունարի (ուկրաիներեն՝ Татарбунари), քաղաք Ուկրաինայի Օդեսայի մարզի Թաթարբունարիի շրջանում, շրջկենտրոն։ Բնակավայրը նախկինում նաև անվանվել է Տատար-Բունար, Տատար-Պունար, Տատարէշտի։
2011 թվականի տվյալներով Տատարբունարի քաղաքում բնակվում էր 15 881 մարդ։ Բնակավայրը զբաղեցնում է 28,5 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Աստարա (Իրան)

Աստարա (պարսկերեն՝ آستارا), քաղաք նավահանգիստ Իրանի հյուսիս-արևմուտքում, Կասպից ծովի ափին, Գիլան նահանգում։
Աստարայի շրջանի վարչական կենտրոնն է։ Բնակչությունը կազմում է 86 757 մարդ։ Քաղաքը հիմնադրվել է մոտ 6000 տարի առաջ, հանդիսանում է Իրանի կարևոր մաքսային և նավահանգստային քաղաքներից մեկը։


== Ծանոթագրություններ ==


== Արտաքին հղումներ ==
Astara
Encyclopædia Iranica
Գեղամ Ղարախանյան

Գեղամ Հակոբի Ղարախանյան (օգոստոսի 2, 1935(1935-08-02), Չինարի, Շամշադինի շրջան, Հայկական ԽՍՀ, ԱԽՖՍՀ, ԽՍՀՄ - ապրիլի 10, 2014(2014-04-10)), իրավաբան, իրավաբանական գիտությունների դոկտոր, Երևանի պետական համալսարանի իրավաբանական ֆակուլտետի քաղաքացիական իրավունքի ամբիոնի պրոֆեսոր, Հայաստանի Արդարադատության նախարարության Արդարադատության աշխատողների կատարելագործման ինստիտուտի քաղաքացիական իրավունքի ամբիոնի վարիչ, Երևանի պետական համալսարանի իրավաբանական ֆակուլտետի դեկանի տեղակալ (1978-85 և 1991-95թթ.), Երևանի պետական համալսարանի պրոֆեսոր, Ռուսաստանի Դաշնության հումանիտար գիտությունների ակադեմիայի թղթակից անդամ։


== Կենսագրություն ==
Գեղամ Ղարախանյանը ծնվել է Տավուշի մարզի Չինարի գյուղում, 1935 թվականի օգոստոսի 2-ին։ Նախնական կրթությունը ստացել է Չինարիի դպրոցում, միջնակարգը՝ Այգեձորի, որն ավարտել է 1953 թվականին և ընդունվել Երևանի պետական համալսարանի իրավաբանական ֆակուլտետը։ 1958 թվականին գերազանյում դիպլոմով ավարտել է համալսարանը և աշխատանքի է անցել նույն ֆակուլտետում։ Հետագայում ուսումը շարունակել է Երևանի պետակա համալսարանի ասպիրանտուրայում։ 
1969 թվականին պաշտպանել է ատենախոսություն և ստացել իրավաքանական գիտությունների թեկնածուի գիտակա աստիճան։ 1972 թվականին ստացել է դոցենտի գիտական կոչում։ 1992 թվականից եղել է Երևանի համալսարանի քաղաքացիական իրավունքի ամբիո պրոֆեսոր։
Գեղամ Ղարախանյանը երկար տարիներ եղել է Հայաստանի Հանրապետույթան Գերագույն Դատարանի և Հանրապետության Արդարադատության նախարարության գիտա֊կոնսուլտատիվ խորհուրդների անդամ, մոտ երեսուն տարի՝ իրավաբանական ֆակուլտետի գիտական խորհրդի անդամ։
Գործող օրենսդրության թեմաների շրջանակներում մոտ քսան տարի հանդես է եկել ռադիոյով ու հեռուստատեսությամբ։
Մի շարք գրքերի և աշխատությունների հեղինակ է։
2003 թվականին ՀՀ Նախագահի հրամանագրով Գեղամ Ղարախանյանին շնորհվել է ՀՀ վաստակավոր իրավաբանի պատվավոր կոչում, 2010 թվականին նա  պարգևատրվել է ՀՀ կրթության և գիտության նախարարության, ԵՊՀ, Ֆրիտյոֆ Նանսեն ոսկե հուշամեդալներով, այլ պարգևներով։
Գեղամ Ղարախանյանը մահացել է 2014 թվականի ապրիլի 10֊ին, Երևան քաղաքում։


== Ծանոթագրություններ ==


== Արտաքին հղումներ ==
Գեղամ Ղարախանյան
Հայաստանի ընտանեկան իրավունք
Գեղամ Հակոբի Ղարախանյան։ Կենսամատենագիտություն
Ալիմենտային պարտավորություններ / Գ.Հ. Ղարախանյան
Ամուսնությունը և ամուսնալուծությունը աշխարհի օրենքների հայելիում ։ Իրավաբանական խճանկար / Գ.Հ. Ղարախանյան ; Հայաստանի իրավագետների և քաղաքագետների միություն
Շախմատի աշխարհի թիմային առաջնություն

Շախմատի աշխարհի թիմային առաջնությունը շախմատի ազգային հավաքականների միջև մրցաշար է, որն անցկացվում է ՖԻԴԵ-ի կողմից, 1985 թվականից։ Առաջնությանը մասնակցում են աշխարհի տասը ուժեղագույն հավաքականները, որոնք ընտրվում են օլիմպիադաների և աշխարհամասերի առաջնությունների արդյունքներով։ Անցկացվում է շրջանաձև մրցակարգով։


== Պատմություն ==
Առաջին առաջնությունն անցկացվել է վեց խաղատախտակներով, իսկ մնացած առաջնությունները՝ չորս։ Առաջին չորս առաջնությունների անցկացման վայր ընտրվել էր շվեյցարական Լյուցեռն քաղաքը, իսկ հետագայում որոշվեց առաջնությունն անցկացնել տարբեր քաղաքներում։ Առաջին վեց առաջնություններն անցկացվել են չորս տարին մեկ անգամ։ 2009 թվականի մրցաշարը կազմակերպչական դժվարությունների պատճառով տեղափոխվեց 2010 թվականի հունվար։ Դրանից հետո որոշվեց անցնել մրցաշարի անցկացման երկամյա փուլի և առաջնությունն անցկացնել կենտ տարիներին։
Աշխարհի թիմային առաջնություններին Հայաստանի տղամարդկանց հավաքականն սկսել է մասնակցել 1993 թվականից և բաց չի թողել ոչ մի առաջնություն։ Հայաստանի հավաքականը 2011 թվականին Չինաստանի Նինբո քաղաքում կայացած առաջնությունում դարձել է հաղթող, ևս երեք անգամ (1997, 2001, 2005) նվաճել բրոնզե մեդալակիր։
2007 թվականից անցկացվում են նաև կանանց աշխարհի թիմային առաջնություններ։


== Հավաքականների դասավորությունը ըստ վաստակած մեդալների ==


=== Տղամարդիկ ===


== Մրցաշարերի արդյունքները ==


=== Տղամարդիկ ===


=== Կանայք ===


== Արտաքին հղումներ ==
Командный чемпионат мира по шахматам ru.wikipedia.org-ում
www.olimpbase.org
Սաբանչի (գյուղ, Յանաուլսկի շրջան)

Անվան այլ կիրառումների համար տե՛ս՝ ՍաբանչիՍաբանչի (ռուս.՝ Сабанчи, բաշկիրերեն՝ Һабансы), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իշկուլովո

Իշկուլովո (ռուս.՝ Ишкулово, բաշկիրերեն՝ Ишҡол), գյուղ Ռուսաստանի, Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 1274 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ճշգրիտ համաձուլվածքներ

Ճշգրիտ համաձուլվածքներ, ֆիզիկական առանձնահատկություններ և քիմիական ճշգրիտ բաղադրություն ունեցող մետաղե համաձուլվածքներ, որոնց մեծ մասի հիմքը Fe, Ni, Co, Cu, Nb մետաղներն են։


== Դասեր ==
Ճշգրիտ համաձուլվածքների դասին են պատկանում այն համաձուլվածքները (օրինակ, ինվար, էլինվար, մանգանին, կոնստանտան), որոնց ֆիզիկական պարամետրերը համարյա չեն։ Փոխվում ջերմաստիճանի, մագնիսական և էլեկտրական դաշտերի, մեխանիկական բեռնվածքի փոփոխության դեպքում։


== Նշանակություն ==
Գործնական կարևոր նշանակություն ունեն նաև այն համաձուլվածքները (օրինակ, պերմալոյ, ալյումել, մագնիսաստրիկցիոն նյութեր), որոնց ֆիզիկական պարամետրերը, ընդհակառակը, արտաքին պայմանների փոփոխության դեպքում էապես փոխվում են։ Ճշգրիտ համաձուլվածքներ են նաև գերհաղորդականությամբ օժտված համաձուլվածքները։


== Կիրառում ==
Ճշգրիտ համաձուլվածքները կիրառվում են ճշգրիտ սարքեր, ժամացույցների դետալներ, երկարության չափի, կամերտոնների ստուգանմուշներ պատրաստելու համար։
Վիզ Խալիֆա

Քեմերոն Ջիբրիլ Թոմազ (անգլերեն՝ Cameron Jibril Thomaz, սեպտեմբերի 8, 1987(1987-09-08), Մայնոտ, Հյուսիսային Դակոտա), ավելի հայտնի է որպես Վիզ Խալիֆա (Wiz Khalifa), ամերիկացի ռեփեր, երգիչ-երգահան։ Իր «Show and Prove» կոչվող դեբյուտային ստուդիական ալբոմը նա թողարկել է 2006 թվականի սեպտեմբերին, որը վաճառվում է 10,000 օրինակով։ Նրա հաջորդ՝ «Deal or No Deal» կոչվող երկրորդ ստուդիական ալբոմը թողարկվում է 2009 թվականի նոյեմբերին և առաջին շաբաթում ունենում է 5,900 օրինակի վաճառք։ «Deal or No Deal» ալբոմին հաջորդում է 2011 թվականի մարտին թողարկված «Rolling Papers» ալբոմը, որը իր թողարկման առաջին շաբաթում ունենում է ավելի քան 197,000 օրինակի վաճառք ԱՄՆ-ում։ Վիզի չորրորդ ալբոմը, որը կոչվում է «O.N.I.F.C.», լույս է տեսնում 2012 թվականի դեկտեմբերին։ Ալբոմը առաջին շաբաթում 148,000 օրինակի վաճառք է ապահովում և Billboard 200 ցանկում զբաղեցնում է երկրորդ հորիզոնականը։ «Blacc Hollywood» կոչվող ալբոմը, որը նրա թվով հինգերորդ ստուդիական ալբոմն է, թողարկվել է 2014 թվականի օգոստոսին։ Այն իր թողարկման առաջին շաբաթում գրանցել է 90,000 օրինակի վաճառք և գլխավորել է Billboard 200-ը։


== Սկավառակագրություն ==


=== Ստուդիական սոլո ալբոմներ ===


== Ծանոթագրություններ ==


== Արտաքին հղումներ ==
Վիզ Խալիֆան imusic.am-ում
Հայրանուն (անձնանուն)

Հայրանուն, հայկական արական անուն։ Առաջացել է հայերեն հայր և անուն բառերից։ Անվան կրճատ ձևն է Հերան, Հայրան, Խերան։ Հիշատակված է մեկ անգամ՝ 13-րդ դարում։


== Գործածություններ ==
Հայրանուն, հիշատակված է Տաշքենդ գյուղի (Նոր Բայազետ) Սուրբ Աստվածածին եկեղեցու արձանագրության մեջ (13-րդ դար)։ Այս Հայրանունի որդիքը շինել են նույն եկեղեցին։


== Ծանոթագրություններ ==
Սուրբ Խաչ հայ կաթոլիկ եկեղեցի (Լվով)

Սուրբ Խաչ հայ կաթոլիկ եկեղեցի (ուկրաիներեն՝ Це́рква Свято́го Хреста́), հայտնի է նաև, որպես Միսիոներական կոստյոլ, ուշ Վերածննդի դարաշրջանի ճարտարապետական կոթող գոթական ոճի առանձին հավելումներով։ Գտնվում է Լվով քաղաքում (Ուկրաինա)` Զամարստինովսկայա փողոցում։ Ներկայումս շենքը և հարակից շինությունները պատկանում են Ուկրաինայի ներքին գործերի նախարարության Լվովյան ակադեմիայի իրավաբանական ֆակուլտետին։
Հայկական Սուրբ Խաչի փայտե եկեղեցին այս տեղում կանգնած է եղել XVI դարի կեսերից։ Նոր վանքի կառուցումն սկսվել է 1629 թվականին` հայ վաճառական Սահակ Ագոպսովիչի միջոցներով, և ավարտվել է 1630 թվականին։ Վանքին կից գտնվել են վասիլյանուհիների կանացի վանական միաբանության քարե շինությունները։ Ունիատ հայերի հետ բախումներից հետո միանձնուհիները տեղափոխվեցին Յազլովցե և Կամենեց-Պոդոլսկ։ 1655 թվականին քաղաքի իշխանությունները հանեցին վանքի տանիքի կապարե սալերը և որպես փոխհատուցում տվեցին Բոգդան Խմելնիցկուն` նրա բանակի կողմից քաղաքի պաշարման ժամանակ։ Միանձնուհիների մի մասը վերադարձավ 1680 թվականին և բնակություն հաստատեց հայկական վանքի տարածքում` հիմնելով միաբանություն բենեդիկտինյան կանոնով։ 1671 թվականին հայկական արքեպիսկոպոս Թորոսևիչը վանքի մի մասը հանձնեց թեատինյաններին, որոնք նրա հրավերով եկել էին Հռոմից և այստեղ ստեղծեցին պապական կոլեգիա հայ երիտասարդության ուսուցման համար։ 1681 թ.–ին վանքը ամբողջովին փոխանցվեց նրանց։ Ուսանողների քանակն ավելանում էր, և թեատինյաններն սկսեցին կառուցել նոր շինություն։ Նոր շենք տեղափոխվելուց հետո Սուրբ Խաչ եկեղեցուն կից վանական համալիրը վաճառվեց միսիոներ հայրերին, ովքեր էլ 1744 թվականից սկսեցին վերակառուցել այն բարոկկո ոճով՝ գերմանացի ճարտարապետ Բ. Մերեռինի նախագծով։ 1769 թ.–ին միսիոներները ձեռք բերեցին նաև վանքի շենքը՝ փոխանակելով այն սուրբ Վոյցեխի կոստյոլի հետ, որը գտնվում էր Բարձր ամրոցի մոտ։
1782 թ.–ին միսիոներների վանքը վերացվեց ավստրիական իշխանությունների կողմից։ Առգրավված տարածքում կազմակերպվեց ռազմական հոսպիտալ, իսկ ավելի ուշ՝ զինվորական բանտ։ Եկեղեցին ծառայում էր որպես աղոթատեղի բանտարկյալների համար։ Որոշ ժամանակ անց վանքը դարձվեց զինանոց։ Այն բանից հետո, երբ կից կառուցվեց նոր զինանոց, վանքի շենքում տեղավորվեց զինվորական դատարանն իր սեփական բանտով։ 1939-1941 թվականներին այստեղ գործել է ՆԳԺԿ բանտը։ Վերակառուցումների արդյունքում, որոնք շարունակվում էին XIX և XX դարերի ընթացքում, փոփոխվել է ներքին հարդարանքը և հայտնվել են մերձակա շինություններ։
Երկրորդ Համաշխարհային պատերազմից հետո վանքի շինությունը զբաղեցնում էր հրշեջ ուսումնարանը։ Այժմ վանական համալիրը պատկանում է Ուկրաինայի Ներքին գործերի նախարարության ակադեմիային։
Եկեղեցին օգտագործվում է հունական-կաթոլիկ և ուղղափառ համայնքների կողմից եկեղեցական ծառայությունների մատուցման համար։


== Տես նաև ==
Հայկական տաճարների և եկեղեցիների ցանկ


== Գրականություն ==
Ուկրաինական ԽՍՀ քաղաքաշինության և ճարտարապետության կոթողներ։ Կիև։ Բուդիվելնիկ, 1983 - 1986. հատոր 3, էջ. 83.


== Ծանոթագրություններ ==
Վեենո

Վեենո (ռուս.՝ Веено), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջորջ Հերբերտ

Ջորջ Հերբերտ (անգլ.՝ George Herbert ապրիլի 3, 1593(1593-04-03), Montgomery, Montgomery, Պոուիս, Ուելս, Անգլիայի թագավորություն - մարտի 1, 1633(1633-03-01), Բեմերտոն, Սոլսբերի, Wiltshire, Ուիլտշիր, Միացյալ Թագավորություն), անգլիացի բանաստեղծ-մետաֆիզիկ, քահանա, հոգևոր բանաստեղծության հեղինակ։


== Կենսագրություն ==
Ջորջ Հերբերտը ծնվել է բարձրաշխարհիկ և  հարուստ  մտավորականի ընտանիքում։ Հայրը՝ Ռոբերտ Հերբերտը, կրել է իր պապի անունը, որը Վիլյամ Հերբերտի փոքր եղբայրն է եղել։ Վերջինս 1423-1469 թվականներին եղել է Պեմբրուգի առաջին կոմսը։ Մայրը եղել է Ջոն Դոննի ընկերն ու հովանավորը, ավագ եղբայրը՝ Էդվարդը, նշանավոր բանաստեղծ և փիլիսոփա-դեիստ՝ դեիզմի հետևորդ։ Համարվում է «անգլիական դեիզմի հայրը»։
Հայրը մահացել է, երբ Ջորջը երեք տարեկան էր։ Մայրը մենակ է հոգացել տասը երեխայի ընտանեկան կարիքները։ Ջորջը սովորել է Վեստմինստերի դպրոցում, այնուհետև՝ 1609-1613 թվականներին, ուսումը շարունակել է քեմբրիջյան Տրինիտի քոլեջում։ 1618 թվականից դասավանդել է ճարտասանություն Քեմբրիջի համալսարանում, իսկ 1620-1628 թվականներին եղել է համալսարանի հանրային ճարտասանը։ 1624 թվականից եղել է Պառլամենտի պատգամավոր։ Նրան հովանավորել է Անգլիայի թագավոր Հակոբ Առաջինը, բայց նա շուտով մահացել է։ 1627 թվականին մահացել է նաև Հերբերտի մայրը․ հուղարկավորութան արարողությունը գլխավորել է Ջոն Դոննը։
1630 թվականին Հերբերտը դարձել է Բիմերտոնի ծխական քահանա (Բիմերտոնը Լոնդոնից 75 մղոն հեռավորության վրա է)։ 1633 թվականին Հերբերտն ավարտել է իր «Եկեղեցի» բանաստեղծությունների ժողովածուն։ Նա ծանր հիվանդ է եղել, բայց  կազմել է նաև գո րծնական ուղեցույց քահանաների համար։ Մահացել է պալարախտից՝ իր ձեռագիր «Եկեղեցի» գիրքը ավանդելով Նիկոլաս Ֆերրերիին՝անգլիկան Լիտլ Գիդենգի (Հանտինգդոնշիր) կրոնական համայնքի հիմնադրին։ Գիրքը տպագրվել է նույն՝ 1633 թվականին և մինչև 1690 թվականը հրատարակվել է ութ անգամ։
Հերբերտը նաև հունարեն և լատիներեն բանաստեղծություններ է գրել։


== Հետմահու կյանք ==

Ջորջ Հերբերտի առաջին կենսագիրը եղել է անգլիացի գրող Իսահակ Ուոլտնը։
Անգլիական եկեղեցին Հերբերտին դասել է սրբերի շարքը․ նրա հիշատակության օրը փետրվարի քսանյոթն է։
Հերբերտը գրական մեծ ազդեցություն է թողել   Սամուել Քոլրիջի, Խոպկինսի,  Թոմաս Սթեռնս Էլիոթի ստեղծագործությունների վրա։ Հերբերտի բանաստեղծությունների համար երաժշտություն են գրել  Հենրի Պյորսելը,  Ռալֆ Վոան Ուիլյամսը, Բենջամեն Բրիտտենը, Վիլյամ Ուոլտնը, Ջուդիտ Ուիրը, Նիկոլայ Սերգեևիչ Կորնդորֆը և ուրիշներ։


== Ռուսական անդրադարձը Հերբերտի բանաստեղծություններին ==
Հերբերտի բանաստեղծությունները ռուսերեն են թարգմանել Իվան Ալեքսեևիչ Լիխաչովը, Ալեքսանդր Վելիչանսկին, Գենադի Ալեքսանդրովիչ Ռուսակովը, Վիկտոր Տոպորովը, Գրիգորի Կրուժկովը, Դմիտրի Վլադիմիրովիչ Շչեդրովիցկին, Օլեգ Կոմկովը։ 


== Հերբերտի թևավոր խոսքերից ==
Ով ամուսնանում է հարստության համար, կորցնում է իր ազատությունը։
Ոչ մեկի չի կարելի վստահել կնոջ և զենքի ընտրությունը։
Լավն է այն տունը, ուր լավ մարդիկ են բնակվում։
Հայրն ավելին է, քան հարյուր ուսուցիչը։


== Գրականություն ==
Տասնվեցերորդ դարի առաջին կեսի անգլիական բանաստեղծություն


== Ծանոթագրություններ ==


== Հղումներ ==
Волкова А. Г. (2012)։ «Герберт Джордж»։ Информационно-исследовательская база данных «Современники Шекспира»։ Վերցված է 2012-06-09 
Стихи Джорджа Херберта в переводе Д. В. Щедровицкого.
Թեպետև բախտը մեզ շատ հարվածեց...

«Թեպետև բախտը մեզ շատ հարվածեց...», Հովհաննես Թումանյանի բանաստեղծություններից՝ գրված 1913 թվականին։


== Պատմություն ==
Այս բանաստեղծությունը գրված է հավանաբար 1913 թվականի հոկտեմբերի 13-ին, քանի որ նույն օրը Հովհաննես Թումանյանը Ներսիսյան դպրոցում կազմակերպված երեկույթին, հայ գրողների ընկերության անունից՝ հանդես գալով հայերեն տառերի գյուտի 1500-ամյա և տպագրության 400-ամյա հոբելյանի առթիվ կարդացել է այս բանասեղծությունը։
Ինքնագիրը չի պահպանվել։
Առաջին անգամ տպագրվել է 1913 թվականի հոկտեմբերի 17-ին «Հասկեր» ամսագրի № 223-ում, այնուհետև՝ 1940-1959 թվականին Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում ( էջ 170-171)։
Հովհաննես Թումանյանի երկերի լիակատար ժողովածուի 1-ին հատորում արտատպվել է «Հորիզոն» ամսագրից։


== Ծանոթագրություններ ==
Միգենի

Միգենի (իսկական անունը Միլոշ Գերգ Նիկոլա) (ալբ․՝ Millosh Gjergj Nikolla, սերբ.՝ Miloš Đoka Nikolić, հոկտեմբերի 13, 1911(1911-10-13), Շկոդեր, Ալբանիա - օգոստոսի 26, 1938(1938-08-26), Բարի, Իտալիա և Թուրին, Իտալիա), ալբանացի բանաստեղծ, գրող հրապարակախոս։


== Կենսագրություն ==
Միլոշ Գերգ Նիկոլան ծնվել է 1911 թվականի հոկտեմբերի 13-ին ալբանական Շկոդեր քաղաքում՝ ալբանականացված սերբախորվաթական ընտանիքում։ Սովորել է Շկոդերի սերբալեզու դպրոցում։ Ավելի ուշ ուսումը շարունակել է ներկայիս Մակեդոնիայի տարածքում գտնվող Բիտոլա քաղաքի գիմնազիայում։ Ավարտելուց հետո, 1927 թվականից 1932 թվականներին սովորել է ուղղափառ հոգևոր ճեմարանում։ Միլոշն ուսումնասիրել է հին սլավոներեն, ռուսերեն, ֆրանսերեն, հունարեն, լատիներեն և կարող էր բոլոր վերոնշյալ լեզուներով կարդալ բնագրեր։
Ալբանիա վերադառնալուց հետո հրաժարվում է քահանա դառնալու մտքից և սկսում է ուսուցչությամբ զբաղվել գյուղական դպրոցում։
Հիվանդացել է տուբերկուլոզով։ Բուժման կուսեր է անցել Հունաստանի և Հյուսիսային Իտալիայի առողջարաններում, սակայն ապարդյուն։
Միլոշ Նիկոլան իր մահկանացուն կնքել է իտալական հոսպիտալներից մեկում՝ 26 տարեկան հասակում 1938 թվականի օգոստոսի 26-ին։
Նրա աճյունը Ալբանիա է տեղափոխվել 1956 թվականին։


== Ստեղծագործական կյանք ==
Միգենին բանաստեղծությունների և պատմվածքների հեղինակ է, որոնցում արտացոլված է Եվրոպայի մտավորականների կյանքն ու տառապանքը։ Նա համարվում է Ալբանիայի ժամանակակից գրականության հիմնադիրներից մեկը։ Կոմունիստական իշխանությունները Միգենիին համարում էին պոեզիայում սոցիալիստական ռեալիզմի ծիծեռնակներից մեկը։
Իր կարճատև կյանքի ընթացքում գրողը ստեղծել է քսանչորս կարճ էսսե, որոնք տպագրվել են 1933 թվականից 1938 թվականներին։ Իր ստեղծագործությունները ստորագրել է Միգենի ծածկանունով (Millosh Gjergj Nikolla):
Նրա 35 բանաստեղծություններից բաղկացած ժողովածուն լույս տեսավ 1936 թվականին՝ «Vargjet e lira» անվանումով։ Հեղափոխական թեմատիկա արծարծելու պատճառաբանությամբ գրքի ամբողջ տպաքանակը գրաքննության ենթարկվեց և բռնագրավվեց Ահմետ Զոգուի վերահսկողությամբ։ 


== Հիշատակ ==
Բանաստեղծի անունով է կոչվում Շկոդա քաղաքի գլխավոր թատրոնը։


== Ծանոթագրություններ ==


== Գրականություն ==
Elsie Robert (2005)։ Albanian Literature: A Short History։ I.B.Tauris։ էջեր 138–։ ISBN 978-1-84511-031-4 
Elsie Robert (2012)։ A Biographical Dictionary of Albanian History։ I.B.Tauris։ էջեր 308–309։ ISBN 978-1-78076-431-3 
Demo Elsa (հոկտեմբերի 14, 2011)։ «Migjeni në librin e shtëpisë»։ Mapo; Arkiva Lajmeve 
Pipa Arshi (1978)։ Albanian literature: social perspectives։ R. Trofenik։ ISBN 978-3-87828-106-1 
Polet Jean-Claude (2002)։ Auteurs européens du premier XXe siècle: 1. De la drôle de paix à la drôle de guerre (1923-1939)։ De Boeck Supérieur։ էջեր 710–711։ ISBN 978-2-8041-3580-5 


== Արտաքին հղումներ ==
Midjeni Archived 2014-03-01 at the Wayback Machine.(անգլ.)
Migjeni (Millosh Gjergj Nikolla). Free Verse, Dukagjini, Peja 2001Archived 2011-08-31 at the Wayback Machine.
Wybór dzieł Migjeni w języku albańskim
Ժառանգություն (ֆիլմ, 1984)

«Ժառանգություն» (ռուս.՝ «Наследство»), 1984 թվականի խորհրդային գեղարվեստական ֆիլմ, որը նկարահանել է ռեժիսոր Գեորգի Նաթանսոնն Անատոլի Սոֆրոնովի համանուն պիեսի հիման վրա։


== Սյուժե ==
Իրադարձությունները տեղի են ունենում 1980-ականներին և պատմում են պաշտոնաթող գեներալի ընտանիքում երեք սերունդների հարաբերությունների մասին։ Նրա թոռը՝ Սաշան, չընդունվելով ինստիտուտ, զորակոչվում է բանակ։ Միևնույն ժամանակ նրա ծնողները, քսան տարի ամուսնացած լինելով, որոշում են բաժանվել։ Ֆիլմը սոցիալական և կենցաղային դրամա է, որտեղ սիրո և բարոյական պարտավորությունների թեմաները բացահայտվում են անհատի քաղաքացիական ճակատագրի վերաբերյալ մտորումների համատեքստում։


== Դերերում ==
Լեոնիդ Մարկով – Պավել Նիկոլաևիչ Նեդոսեկին, պաշտոնաթող գեներալ, պատերազմի վետերան
Զինաիդա Դեխտյարովա – Լյուբով Պետրովնա, գեներալ Նեդոսեկինի կինը
Իրինա Միրոշնիչենկո – Վարվառա Շումովա, գեներալի դուստրը, Սաշայի մայրը
Յուրի Վասիլև – Կոնստանտին Շումով, Վարվառայի ամուսինը
Վլադիմիր Շիրոկով – Ալեքսանդր Նեդոսեկին, գեներալի թոռը, Վարվառայի և Կոնստանտինի որդին
Պյոտր Գլեբով – Միխայիլ Ալեքսանդրովիչ Ստոլետով, գեներալ, Նեդոսեկինի ընկերը, պատերազմի վետերան
Գալինա Պոպովա – Գալինա Ստոլետովա, գեներալի կինը, պատերազմի վետերան
Պյոտր Շչերբակով – Եվգենի Կարտուզով, գնդապետ, Նեդոսեկինի ընկերը, պատերազմի վետերան
Ալեֆտինա Եվդոկիմովա – Թերեզա, Վարվառայի ընկերուհին
Սերգեյ Դեսնիցկի – Վարվառայի ծանոթը
Սերգեյ Բիստրիցկի – Պյոտր Գավրիլենկո, Ալեքսանդր Նեդոսեկինի համադասարանցին
Ալեքսանդր Դոմոգարով – Սլավա, Ալեքսանդր Նեդոսեկինի համադասարանցին
Վալենտինա Վոյիլկովա – Կլավա, վարսահարդար, Սլավիկի ծանոթը
Ստեպան Ստարչիկով – կապիտան զորակոչի կետումԲացի դերասաններից, էպիզոդիկ դերերում որպես կամեո ֆիլմում նկարահանվել են՝

Ելենա Օբրազցովա – դերասանուհի
Իոսիֆ Կոբզոն – արտիստ
Նիկոլայ Գնատյուկ – երգիչ ռեստորանում


== Նկարահանող խումբ ==
Ռեժիսոր՝ Գեորգի Նաթանսոն
Սցենարի հեղինակներ՝ Գեորգի Նաթանսոն, Անատոլի Սոֆրոնով
Օպերատոր՝ Վիկտոր Յակուշև
Կոմպոզիտոր՝ Օսկար Ֆելցման
Նկարիչ՝ Սաիդ Մենյալշչիկով


== Քննադատություն ==

— Անդրեյ Շեմյակին, «Искусство кино» ամսագիր, № 1, 1986


== Ծանոթագրություններ ==


== Գրականություն ==
Наследство // Домашняя синематека: отечественное кино 1918—1996. — М.: Дубль-Д, 1996. — 520 с. — стр. 271


== Արտաքին հղումներ ==
«Ժառանգություն» // Մոսֆիլմ
Սամվել Օհանյան (դերասան)

Անվան այլ կիրառումների համար տե՛ս՝ Սամվել Օհանյան (այլ կիրառումներ)Սամվել Օհանյան (1955, Երևան, Հայկական ԽՍՀ, ԽՍՀՄ), հայ դերասան։ Առավել հայտնի է 《Որոգայթ (2)》 հեռուստասերիալից ` որպես Ռուդոլֆ (Կարո)։


== Կենսագրություն և գործունեություն ==
Սամվել Օհանյանը ծնվել է 1955 թվականի սեպտեմբերի 27-ին Երևան քաղաքում։ Ավարտել է Երևանի Ս. Շահումյանի անվան թիվ 1 միջնակարգ դպրոցը, իսկ 1974 թվականին՝  Երևանի պետական գեղարվեստա-թատերական ինստիտուտի դերասանական ֆակուլտետը՝ Զավեն Տատինցյանի արվեստանոցը։
1978 թվականից աշխատում է Երևանի Պատանի հանդիսատեսի պետական թատրոնում՝ որպես դերասան։


== Դերեր և ներկայացումներ ==
Սամվել Օհանյանը խաղացել է մի շարք ներկայացումներում, որոնցից են՝ «Ողջույն դինոզավրերին» (Վասյա), «Սկիզբ» (Կակալ), «Ատամնույժն արևելյան» (Միքո), «Ոչնչից մեծ աղմուկ» (Պադրե), «Ավագ որդին» (Սարաֆանով), «Ոսկե բանալի» (Կարաբաս), «Արատայի առասպելները» (Ասքերգու) և այլն։


== Հեռուստասերիալներ ==
Սամվել Օհանյանը նկարահանվել է նաև հեռուստասերիալներում, այդ թվում՝ «Որոգայթ», «Լիալուսին», «Եդեմի գաղտնիքները», «Ժառանգներ 2», «Մեր գյուղը», «Անցյալի ստվերները», «Առաջնորդները», «Թունավոր սեր», «Կոռուպցիա», «Ես տեսնում եմ», «Անհասցե ծնվածները», «Սարի աղջիկ» և այլն։


== Պարգևներ ==
2019 թվականի մարտի 27-ին՝ թատրոնի միջազգային օրվա կապակցությամբ, ՀՀ Մշակույթի նախարարության կողմից արժանացել է ոսկե մեդալի։


== Ծանոթագրություններ ==


== Արտաքին հղումներ ==
Սամվել Օհանյան - Երևանի Պատանի Հանդիսատեսի Թատրոն(չաշխատող հղում)
Հարցազրույց Սամվել Օհանյանի հետ
Նարդես Շովիցի

Նարդես Շովիցի (լատ.՝ Ferula szowitsiana), հովանոցավորների ընտանիքին պատկանող ծասկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Բազմամյա բարակ ցողուններով խոտաբույս է, որի բարձրությունը 50 սմ է։ Պսակաթերթերը արտաքինից թավոտ են։ Պտուղն ունի լայն թևանման եզրեր՝ ակոսիկներում բազմաթիվ եթերայուղային խողովակներով։


== Տարածում ==
Հայաստանում աճում է Երևանի (Քարակերտ, Երասխ) և Դարեղեգիսի (Խաչիկ) ֆլորիստիկական շրջաններում։ Աճում է նաև Նախիջևանում, Անատոլիայում, Իրանում, Միջին Ասիայում, Աֆղանստանում։


== Էկոլոգիա ==
Աճում է ստորին և միջին լեռնային գոտիներում՝ ծովի մակարդակից 800-1800 մ բարձրությունների վրա, աղակալված չոր կիսաանապատում և տափաստանում, քարքարոտ և խճաքարոտ  լանջերին։ Ծաղկում է մայիս-հունիս ամիսներին, պտղաբերում՝ հուլիս-օգոստոսին։


== Պահպանության ==
Խոցելի տեսակ է։ Տարածման և բնակության շրջանների մակերեսեը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ CITES-ի և Բեռնի կոնվենցիաների հավելվածներում ընդգրկված չէ։
Պահպանություն չի իրականացվում։


== Ծանոթագրություններ ==
Նոր ալիք 2010

«Նոր Ալիք 2010», փոփ երաժշտության միջազգային մրցույթ, անցել է 2010 թ. հուլիսի 27-ից օգոստոսի 1-ը Լատվիայի Յուրմալա քաղաքում։ Մրցույթին մասնակցել են 17 կատարողներ աշխարհի 12 երկրներից. Մրցույթը հաղթեց Հայաստանը ներկայացնող Սոնա Շահգելդյանը.


== Առաջին օր ==


== Երկրորդ օր ==


== Երրորդ օր ==


== Ընդհանուր ==
 Հայաստան, Սոնա Շահգելդյան - 288 (Գլխավոր)
 Ուկրաինա, Շիրկո Տատյանա - 287 (Երկրորդ տեղ), (Մրցանակ Ավտո Ռադիո)
 Էստոնիա, Յուկու Սուվիստե - 285 (Երրորդ տեղ)
 Ղազախստան, Տունտեկով Քայրաթ - 281
 Իսրայել, Հիլա Բեն Դևիդ - 280
 Բելառուս, "Litesound" - 278
 Ուկրաինա, Իվան Բերեզովսկի - 274
 Ռուսաստան, Սեսարեվ Եգոր - 274 (Հանդիսատեսի մրցանակ)
 Բուլղարիա, Նիկի Մանոլով - 272
 Լատվիա, "Lady's Sweet" - 271
 Լատվիա, "PeR" - 269
 Բրազիլիա, Գաբրիելլա - 268
 Ռուսաստան, "Murakami" - 263
 Ռուսաստան, Music Հայկ - 255
 Ադրբեջան, "Milk and Kisses" - 254
 Ուկրաինա, "Payushie Trusi" - 252 (Muz TV մրցանակ)
 Ֆինլանդիա, Ստեյսի - 249


== Ծանոթագրություններ ==
Բույսերի կենսաբանական պաշտպանություն

Բույսերի պաշտպանություն գիտության բաժին, որը մշակում է ցանքատարածություններում, ագրոէկոհամակարգերում, բաց և փակ գրունտում վնասակար օրգանիզմների  դեմ պայքարի եղանակների տեսական, մեթոդաբանական հիմունքներ՝ կենսաբանական պատրաստուկների և պեստիֆագերի կիրառման հիման վրա։ 
Ցանքատարածություններում, ագրոէկոհամակարգերում, բաց և փակ գրունտում վնասակար օրգանիզմների դեմ պայքարի եղանակների համակարգ է՝ կենսաբանական պատրաստուկների և պեստիֆագերի կիրառման հիման վրա։ 


== Սահմանումներ ==
Բույսերի կենսաբանական պաշտպանությունը բույսերի և դրանց բերքի պաշտպանության միջոցառումների համակարգ է վնասակար օրգանիզմների դեմ՝ կենսաբանական պատրաստուկների կամ պեստիֆագերի կիրառմամբ, ինչպես նաև  հանդիսանում է որպես բույսերի պաշտպանություն գիտության բաժին։


== Բույսերի կենսաբանական պաշտպանության հիմնական միջոցառումները ==
Կենսաբանական պատրաստուկների կիրառում։
Պեստիֆագերի ինտրոդուկցիա և կիրառում։Վնասակար օրգանիզմների դեմ կենսաբանական պայքարը պետք է հիմնվի բնապահպանության և էկոլոգիական համակարգերի առանձնահատկություններով։


== Պեստիֆագեր ==

Գիշատիչներ
Մակաբույծ օրգանիզմներ
Միկրոօրգանիզմներ
Բակտերիաներ
Սնկեր
Վիրուսներ
Բույսեր


== Ծանոթագրություններ ==


== Գրականություն ==
Биологическая защита растений : учебник / М. В. Штерншис, Ф. С.-У. Джалилов, И. В. Андреева, О. Г. Томилова; ред. М. В. Штерншис. — Москва : КолосС, 2004. — 264 с. — (Учебники и учеб. пособия для студентов высш. учеб. заведений). — Электрон. версия печ. публ. -URL: (дата обращения: 17.04.2013).
Հասարակաց տուն

Հասարակաց տուն (նաև՝ պոռնկատուն, բորդել ֆր.՝ bordel, համբերության տուն ֆր.՝ maison de tolérance), մարմնավաճառությամբ զբաղվելու համար վայր, որտեղ հաճախորդը կարող է սեռական կապի մեջ մտնել մարմնավաճառուհիների հետ։
Հասարակաց տները հայտնի են ամբողջ պատմության ընթացքում։ Դեռ 1862 թվականին Պոմպեյի պեղումների ժամանակ Հին Հռոմեական լուպանարիում (լատ.՝ lupa - էգ գայլ, այսինքն «քած» բառը «պոռնիկ» իմաստով) են հայտնաբերել։ Հետագայում այդ վայրը Պոմպեյի ընդհանուր թանգարանային համալիրի շրջանակներում թանգարանի է վերածվել։ Պոմպեյի լուպանարիումը նորից բացվել է տուրիստների համար 2006 թվականի վերանորոգման ավարտից հետո։


== Ծանոթագրություններ ==